stanford-oval/wikipedia huggingface dataset:
Jääkiekko talviolympialaisissa 1998 – naisten turnaus
Mitalipelit > Loppuottelu

| 0 | 1 | 2 | 3 | 4 | 5 |
| --- | --- | --- | --- | --- | --- |
| 17.2.1998 | Yhdysvallat  | 3-1 |  Kanada | Big Hat |  |
18:00: 
| 18:00 | (0-0,1-0,2-1)  | (0-0,1-0,2-1)  | (0-0,1-0,2-1)  | Yleisömäärä: 8 626  Tuomarit:   Marina Zenk  |  |
| 18:00 |  yv. Gretchen Ulion – 2:38 yv. Shelley Looney – 10:57  Sandra Whyte Sweeney – 19:52 | raportti 1-0 2-0 2-1 3-1 |    15:59 – Danielle Goyette yv.     | Yleisömäärä: 8 626  Tuomarit:   Marina Zenk  |  |
18:00: 
18:00: 
18:00: 
18:00: 
18:00: 
18:00:
Lopputulokset

| Sija | Joukkue |
| --- | --- |
:  Yhdysvallat
:  Kanada
:  Suomi
4.:  Kiina
5.:  Ruotsi
6.:  Japani
Turnauksen pistepörssi

| # | Nimi | O | M | S | P |
| --- | --- | --- | --- | --- | --- |
| 1 |  Riikka Nieminen | 6 | 7 | 5 | 12 |
| 2 |  Danielle Goyette | 6 | 8 | 1 | 9 |
| 3 |  Karyn Bye | 6 | 5 | 3 | 8 |
| 4 |  Cammi Granato | 6 | 4 | 4 | 8 |
| 5 |  Katie King | 6 | 4 | 4 | 8 |
| 6 |  Gretchen Ulion | 6 | 3 | 5 | 8 |
| 7 |  Hayley Wickenheiser | 6 | 2 | 6 | 8 |
| 8 |  Therese Brisson | 6 | 5 | 2 | 7 |
| 9 |  Laurie Baker | 6 | 4 | 3 | 7 |
| 10 |  Kirsi Hänninen | 6 | 4 | 3 | 7 |
| 11 |  Sari Fisk | 6 | 2 | 4 | 6 |
| 12 |  Geraldine Heaney | 6 | 2 | 4 | 6 |
| 13 |  Tara Mounsey | 6 | 2 | 4 | 6 |
| 14 |  Sue Merz | 6 | 1 | 5 | 6 |
| 15 |  Stacy Wilson | 6 | 1 | 5 | 6 |
Erotuomarit

Kisoihin valittiin 5 päätuomaria ja 5 linjatuomaria:
| --- | --- |
 Päätuomarit:  Sandral Dombrowski   Manuela Groeger   Victoria Renfer-Kale   Laurie Taylor-Bolton   Marina Zenk :  Linjatuomarit:  Isabelle Giguère   Johanna Kuisma   Sigrid Nonas   Debra Parece   Evonne Young
Mitalistijoukkueiden pelaajat

| --- | --- |
Kultaa::  Yhdysvallat  Chris Bailey, Laurie Baker, Alana Blahoski, Lisa Brown-Miller, Karyn Bye, Colleen Coyne, Sara Decosta, Tricia Dunn, Cammi Granato, Katie King, Shelley Looney, Sue Merz, Allison Mleczko, Tara Mounsey, Vicki Movsessian, Angela Ruggiero, Jenny Potter, Sarah Tueting, Gretchen Ulion, Sandra Whyte
Hopeaa::  Kanada  Jennifer Botterill, Thérèse Brisson, Cassie Campbell, Judy Diduck, Nancy Drolet, Lori Dupuis, Danielle Goyette, Geraldine Heaney, Jayna Hefford, Becky Kellar, Katheryn McCormack, Karen Nystrom, Lesley Reddon, Manon Rheaume, Laura Schuler, Fiona Smith, France Saint-Louis, Vicky Sunohara, Hayley Wickenheiser, Stacy Wilson
Pronssia::  Suomi  Tuula Puputti, Liisa-Maria Sneck, Satu Huotari, Kirsi Hänninen, Johanna Ikonen, Emma Laaksonen, Katja Lehto, Marja-Helena Pälvilä, Päivi Salo, Sari Fisk, Marianne Ihalainen, Sari Krooks, Sanna Lankosaari, Marika Lehtimäki, Riikka Nieminen, Karoliina Rantamäki, Tiia Reima, Katja Riipi, Maria Selin, Petra Vaarakallio
Sjögren

Sjögren on seuraavien henkilöiden sukunimi:
Anders Johan Sjögren (1794–1855), suomalainen tutkimusmatkailija ja kielitieteilijä, historioitsija ja kansatieteilijä
Arthur Sjögren (1874–1950), ruotsalainen taiteilija
Christer Sjögren (s. 1950), ruotsalainen laulaja
Emil Sjögren (1853–1918), ruotsalainen säveltäjä, urkuri ja pianisti
Hjalmar Sjögren (1856–1922), ruotsalainen mineralogi
Katrin Sjögren (s. 1966), ahvenanmaalainen poliitikko
Lauri Luoto oik. Bruno tai Väinö Sjögren (1886 tai 1889–1938), neuvostoliitonsuomalainen kirjailija
Mattias Sjögren (s. 1987), ruotsalainen jääkiekkoilija
Nils Sjögren (1894–1952), ruotsalainen kuvanveistäjä
Per-Olof Sjögren (1919–2005), Ruotsin kirkon pappi
Peter Sjögren (s. 1983), ruotsalainen salibandynpelaaja
Rudolf Sjögren, sukunimi aik. Runeberg (1835–1891), suomalainen säveltäjä, pianisti ja laulunopettaja
Thomas Sjögren (s. 1967), ruotsalainen jääkiekkoilija
Vivi-Ann Sjögren (s. 1938), suomenruotsalainen kirjailija ja näyttelijä
Wilhelm Sjögren (1866–1929), ruotsalainen oikeusoppinut
Muita

Rabén och Sjögren Bokförlag, ruotsalainen kirjankustantamo
Sjögrenin oireyhtymä eli Sjögrenin syndrooma, tulehduksellinen reumasairaus
Sjögren–Larssonin oireyhtymä, kehitysvammaisuutta aiheuttava sairaus
| --- | --- |
: Tällä täsmennyssivulla luetellaan henkilöitä, joilla on sama sukunimi.
Jacob Kiplimo

| Mitalit | Mitalit | Mitalit |  |
| --- | --- | --- | --- |
|  Jacob Kiplimo vuonna 2022. |  Jacob Kiplimo vuonna 2022. |  Jacob Kiplimo vuonna 2022. |  |
Maa:  Uganda
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Tokio 2020 | 10 000 m |  |
| MM-kilpailut  | MM-kilpailut  | MM-kilpailut  |  |
|  Pronssia | Eugene 2022 | 10 000 metriä |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Kultaa | Ärhus 2019 | joukkuekilpailu |  |
|  Kultaa | Bathurst 2023 | henkilökohtainen |  |
|  Kultaa | Belgrad 2024 | henkilökohtainen |  |
|  Hopeaa | Ärhus 2019 | henkilökohtainen |  |
|  Hopeaa | Belgrad 2024 | joukkuekilpailu |  |
|  Pronssia | Bathurst 2023 | joukkuekilpailu |  |
| Puolimaratonin MM-kilpailut  | Puolimaratonin MM-kilpailut  | Puolimaratonin MM-kilpailut  |  |
|  Kultaa | Gdynia 2020 | henkilökohtainen |  |
|  Pronssia | Gdynia 2020 | joukkuekilpailu |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Birmingham 2022 | 5 000 metriä |  |
|  Kultaa | Birmingham 2022 | 10 000 m |  |
Jacob Kiplimo (s. 4. marraskuuta 2000 Kweenin piirikunta) on ugandalainen kestävyysjuoksija. Hän edustaa italialaista ASD Athletic Prato -seuraa.
Kiplimo karsiutui 15-vuotiaana 5 000 metrin juoksun alkuerissä Rio de Janeiron olympialaisissa 2016. Hän saavutti samana vuonna Bydgoszczin alle 20-vuotiaiden MM-kilpailuissa pronssia 10 000 metrillä ajalla 27.26,68. Hän voitti Kampalan maastojuoksun MM-kilpailuissa 2017 kultaa poikien sarjassa. Saman vuoden Lontoon MM-kilpailuissa hän karsiutui 5 000 metrin alkuerissä. Gold Coastin Kansainyhteisön kisoissa 2018 hän sijoittui 10 000 metrillä neljänneksi. Samana vuonna käydyissä Tampereen alle 20-vuotiaiden MM-kilpailuissa hän saavutti 10 000 metrillä hopeaa ajalla 27.40,36 ja sijoittui 5 000 metrillä kuudenneksi.
Kiplimo saavutti Ärhusin maastojuoksun MM-kilpailuissa 2019 hopeaa henkilökohtaisessa kilpailussa ja kultaa joukkuekilpailussa. Hän voitti puolimaratonin maailmanmestaruuden Gdyniassa 2020 Ugandan ennätysajalla 58.49. Joukkuekilpailussa Uganda sai pronssia. Hän saavutti vuonna 2021 järjestetyissä Tokion olympialaisissa pronssia 10 000 metrillä ajalla 27.43,88 ja sijoittui 5 000 metrillä viidenneksi. Kiplimo juoksi uuden maailmanennätyksen 57.31 puolimaratonilla Portugalin Lissabonissa 21. marraskuuta 2021. Hän alitti Kenian Kibiwott Kandien edellisen ennätyksen yhdellä sekunnilla. Hän saavutti Eugenen MM-kilpailuissa 2022 pronssia 10 000 metrillä ajalla 27.27,97. Saman vuoden Birminghamin Kansainyhteisön kisoissa hän voitti kultaa 5 000 metrillä ajalla 13.08,08 ja 10 000 metrillä ajalla 27.09,19. Hän voitti maastojuoksun maailmanmestaruuden Bathurstissa 2023. Joukkuekilpailussa Uganda sai pronssia. Vuoden 2024 maastojuoksun MM-kilpailuissa hän voitti henkilökohtaisessa kilpailussa kultaa ja joukkuekilpailussa hopeaa. Pariisin olympialaisissa hän oli 10 000 metrillä kahdeksas.
Kiplimo juoksi puolimaratonin maailmanennätyksen 56.42 Barcelonassa 16. helmikuuta 2025. Hän paransi Yomif Kejelchan nimissä ollutta aiempaa ennätystä 48 sekuntia.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 3 000 m | 7.26,64 NR | Rooma | 17. syyskuuta 2020 |
| 2 mailia | 8.10,16 | Eugene | 21. elokuuta 2021 |
| 5 000 m | 12.40,96 | Oslo | 30. toukokuuta 2024 |
| 10 000 m | 26.33,93 | Ostrava | 19. toukokuuta 2021 |
| Puolimaraton | 56.42 WR | Barcelona | 16. helmikuuta 2025 |
Henkilökohtaiset ennätykset > Sisäradat

| Matka | Aika | Paikka | Päivä |
| --- | --- | --- | --- |
| 3 000 m | 8.12,93 | Padova | 20. helmikuuta 2016 |
Kanavanippu C

Kanavanippu C on varattu B:n ja E:n ohella toimiluvanvaraiseen käyttöön. Siihen kuuluu kahdeksan maksutonta televisiokanavaa. Kanavanippu C:n kanavatarjonta vaihtelee alueittain. Kanavanipun välittää Digita, käyttäen DVB-T-teknologiaa UHF-taajuuksilla.
Kanavanippu C:n väestöpeitto on 78–90,4 %.
Kanavanipun kanavat

Televisiokanavat
TV5
Liv
Jim
Kutonen
TLC
Star Channel
Frii
National Geographic
Grand Theft Auto IV

| Grand Theft Auto IV |
| --- | --- |

Kehittäjä:  Rockstar North Rockstar Toronto (Windows)
Julkaisija:  Rockstar Games
Jakelija:  Take-Two Interactive
Ohjaaja:  Aaron Garbut Adam Fowler Alexander Roger
Tuottaja:  Leslie Benzies Imran Sarwar William Mills
Suunnittelija:  Simon Lashley Keith McLeman
Käsikirjoittaja:  Dan Houser Rupert Humphries
Säveltäjä:  Michael Hunter
Pelisarja:  Grand Theft Auto
Pelimoottori:  RAGE Euphoria Bullet
Julkaistu:   29. huhtikuuta 2008  PlayStation 3, Xbox 360 29. huhtikuuta 2008 JP 30. lokakuuta 2008 Windows NA 2. maaliskuuta 2009 EU AU 3. maaliskuuta 2009 JP 20. maaliskuuta 2009 
Lajityyppi:  toimintaseikkailu
Pelimuoto:  yksinpeli, moninpeli
Ikäluokitus:  PEGI: 18  BBFC: 18 ESRB: M  Virheellinen ESRB-arvo USK: 18
Alusta:  PlayStation 3, Xbox 360, Microsoft Windows 
Jakelumuoto:  DVD, Blu-ray
Virallinen sivusto
Lisää peliartikkeleitaVideopelien teemasivulla
Infobox OK     : 
Pelin mainos New Yorkissa heinäkuussa 2007.
Grand Theft Auto IV (lyhennettynä GTA 4 tai GTA IV) on Rockstar Northin kehittämä ja Rockstar Gamesin vuonna 2008 Xbox 360:lle, PlayStation 3:lle ja Microsoft Windowsille julkaisema Grand Theft Auto -toimintaseikkailupelisarjan videopeli.
Peli sijoittuu Grand Theft Auto III:n tavoin kuvitteelliseen Liberty Cityn kaupunkiin, joka perustuu tosimaailman New Yorkiin. Pelin päähenkilönä on itäeurooppalainen Niko Bellic, joka saapuu Yhdysvaltoihin etsimään onneaan ja aloittamaan elämänsä puhtaalta pöydältä. Pelin on käsikirjoittanut Rockstar Gamesin perustaja Dan Houser yhteistyössä Rupert Humphriesin kanssa.
Grand Theft Auto IV oli sarjan ensimmäinen peli, joka käyttää RAGE-pelimoottoria. Sen ansiosta tulitaistelut ja muut välikohtaukset on toteutettu aiempaa realistisemmin. Varsinkin autojen vauriomallinnukset on tehty erittäin yksityiskohtaisesti. Peliä oli äänestetty kaikkien aikojen parhaimmaksi Grand Theft Auto -pelisarjan peliksi.lähde?
Peliin on myös julkaistu ladattavaa lisäsisältöä, joista ensimmäinen on Grand Theft Auto IV: The Lost and Damned ja toinen Grand Theft Auto: The Ballad of Gay Tony, jotka on julkaistu myös Grand Theft Auto: Episodes from Liberty City -kokoelmassa.
Juoni

Peli seuraa 30-vuotiaan Niko Bellic -nimisen itäeurooppalaisen maahanmuuttajamiehen elämää. Niko on tullut Liberty Cityyn tavoittelemaan parempaa elämää serkkunsa Roman Bellicin houkuttelemana. Hän on sähköpostitse kehunut Nikolle vaurasta elämäänsä Yhdysvalloissa. Nikon astuttua Romanin perässä tämän asuntoon, hänelle alkaa hiljalleen selvitä, että Roman on todellisuudessa pahasti velkaantunut ja omistaa sotkuisen asuntonsa lisäksi vain pienen taksiyrityksen. Roman on ainoa henkilö, jonka Niko tuntee Liberty Cityssä pelin alussa ja hän on myös Nikon tärkeimpiä yhteyksiä pelin alkupuoliskolla.
Juoni > Päähahmot

Niko Bellic on pelin päähahmo. Hän puhuu äidinkielenään serbiaa, mutta Nikon kansalaisuutta ei suoraan kerrota pelissä. 1990-luvulla Niko kuitenkin oli taistelemassa Jugoslavian hajoamissodissa. Hän on tullut Itä-Euroopasta Liberty Cityyn etsimään parempaa elämää. Nikon astuttua Romanin likaiseen asuntoon alkaa hänelle pian valjeta, että Roman on pahoin velkaantunut ja omistaa vain pienen taksiyrityksen. Nikon verivihollinen on Dimitri Rascalov.
Roman Bellic on Nikon serkku (heidän isänsä olivat veljeksiä), joka oli lähtenyt Itä-Euroopasta Yhdysvaltoihin Nikoa ennen. Roman saa houkuteltua Nikon Liberty Cityyn kehumalla elämäntilannettaan. Nikolle kuitenkin selviää, että Roman on pahasti velkaantunut.
Dimitri Rascalov on pelin antagonisti. Pelin alussa hän toimii Mikhail Faustinin oikeana kätenä ja antaa myös Nikolle tehtäviä. Hän on pahasti koukussa särkylääkkeisiin. Dimitri on kaikin puolin Faustinin vastakohta, ollen lähes aina rauhallinen ja järkevä, toisin kuin ystävänsä. Toisaalta hän pettää sekä Mikhailin että myöhemmin Nikon, saadakseen itselleen lisää jalansijaa Liberty Cityn alamaailmassa. Hän ei ole ollut tekemisissä juuri kenenkään kanssa ilman, että olisi lopulta pettänyt heidät.
Ympäristö

Peli sijoittuu Liberty Cityyn, jonka mallina on käytetty New Yorkia. Kaupungin alueiden nimet on muutettu, samoin esimerkiksi patsaiden, rakennusten ja muiden merkittävien paikkojen. Pelialue on kokonaisuutena hieman pienempi kuin Grand Theft Auto: San Andreasin vastaava, mutta alueella ei ole yhtään tyhjää tilaa, kuten peltoa, metsää tai muuta vastaavaa ja jokaisella kadulla on nimensä. Pelissä on vaihteleva sää. Yksi pelin vuorokausi kestää 48 minuuttia oikeaa aikaa.
Tekoälyllä mallinnetut NPC-hahmot ovat aidompia ja tekevät normaaleja asioita, kuten lukevat sanomalehtiä, roskaavat, syövät, tupakoivat, käyvät rakennuksissa ja käyttävät raha-automaatteja.
Musiikki

Grand Theft Auto -pelisarjassa on käytetty monipuolista ja tunnettua musiikkia. Kuten aiemmissakin sarjan peleissä, radiokanavan voi valita silloin, kun pelaaja on ajoneuvossa. Kanavan voi vaihtaa melkein kaikissa pelin ajoneuvoissa (paitsi hälytysajoneuvoissa). Grand Theft Auto IV:ssä on yhteensä 19 radiokanavaa, joista kolme on keskustelukanavia. Radion pystyy myös sulkemaan pois päältä. PC-versiossa pelaaja voi lisätä peliin omaa musiikkia.
Moninpeli

Grand Theft Auto IV on pelisarjan ensimmäinen peli, joka sisältää virallisen moninpelin kaikille julkaisualustoille. Moninpelitiloja on kaikkiaan 15 ja peleihin voi osallistua korkeintaan 16 pelaajaa. Pelihahmo on kustomoitavissa. Moninpelimuodot sisältävät ajokisojen ja tappomatsien lisäksi vapaan tilan, jossa koko kaupunki on pelaajien tutkittavissa.
Äänirooleissa

| 0 | 1 | 2 |
| --- | --- | --- |
|  Michael Hollick  | … |  Niko Bellic    |
|  Jason Zumwalt  | … |  Roman Bellic    |
|  Timothy Adams  | … |  Brucie Kibbutz    |
|  Moti Margolin  | … |  Dimitri Rascalov   |
|  Doris Belack  | … |  Maureen McReary    |
|  Thomas Lyons  | … |  Francis McReary   |
|  P.J. Sosko  | … |  Gerry McReary   |
|  Ryan Johnston  | … |  Patrick ’Packie’ McReary    |
|  Mary Catherine Donnelly  | … |  Kate McReary   |
|  Coolie Ranx  | … |  ’Little’ Jacob Hughes   |
|  Tom Tammi  | … |  Bobby Jefferson    |
Vastaanotto

| Grand Theft Auto IV> Yhteispisteet.Kerääjä | Grand Theft Auto IV> Yhteispisteet.Pisteet |
| --- | --- |
GameRankings: PS3: 97,04 %  X360: 96,67 %  PC: 88,48 % 
GameStats: PS3: 9,8/10  X360: 9,6/10  PC: 8,5/10 
Metacritic: PS3: 98/100  X360: 98/100  PC: 90/100 
Arvostelupisteet
Julkaisu: Pisteet
1UP.com: A+ (PS3/X360)  B (PC) 
Computer and Video Games: 9,4/10 
Edge: 10/10 
Eurogamer: 10/10 (PS3/X360)  9/10 (PC) 
Famitsu: 39/40
Game Informer: 10/10 
GamePro: 4,5/5 
Game Revolution: A- 
GamesMaster: 93 % 
GameSpot: 10/10 (PS3/X360)  9/10 (PC)
GamesRadar: 9/10 
GameTrailers: 9,8/10 
GameZone: 9/10 
IGN: 10/10 (PS3/X360)  9,2/10 (PC) 
Official Xbox Magazine (UK): 10/10 
PC Gamer UK: 92 % 
PC Gamer US: 92 % 
PC Zone: 91 % 
Play Magazine: 8/10 
Grand Theft Auto IV sai hyvän vastaanoton maailmanlaajuisesti videopelikriitikoilta. Metacritic arvosteli pelin parhaaksi PlayStation 3- ja Xbox 360 -peliksi kautta aikojen. Peli on myös sivuston toiseksi korkeimmat pisteet saanut peli The Legend of Zelda: Ocarina of Timen jälkeen (98/100, jaettu toinen sija kahden muun samat pisteet saaneen pelin kanssa). Ennen pelin virallista julkaisua videopeliarvostelijoille ei lähetetty peliä etukäteen, vaan heidän annettiin pelata peliä Rockstarin tiloissa tai hotellihuoneissa.
IGN:n Hilary Goldstein antoi pelille pisteet 10/10. Hänen mukaansa peli ansaitsi täydet 10 pistettä kaikissa kategorioissa: esittely, ääni, grafiikka, pelattavuus ja kestävä vetovoima. Peli oli ensimmäinen, joka sai kaikista kategorioista täydet pisteet. Goldstein kutsui peliä ”suureksi loikaksi Grand Theft Auto III:sta”, ja sanoi sen olevan uusi vertailukohta uusiin avoimen maailman peleihin. Goldsteinin ainoa kritiikki peliä kohtaan oli satunnainen virhe pelin suojautumisjärjestelmässä, mutta totesi silti pelin ansaitsevan täydet pisteet.
Peliä myytiin ensimmäisen 24 tunnin aikana 3,6 miljoonaa kopiota. Ensimmäisen viikon aikana peliä myytiin noin 500 miljoonan dollarin edestä eli noin kuusi miljoonaa kappaletta. Heinäkuussa 2013 peliä oli myyty 25 miljoonaa kopiota.
Windows-versio

Microsoft Windows -versio oli alun perin ilmoitettu julkaistavaksi Pohjois-Amerikassa 18. marraskuuta 2008 ja Euroopassa 21. marraskuuta 2008, mutta peli myöhästyi ja julkaisupäiväksi tuli 3. joulukuuta 2008.
|  | Minimi | Suositeltu |
| --- | --- | --- |
| Käyttöjärjestelmä | Windows Vista Service Pack 1 | Windows XP Service Pack 3 |
| Suoritin | Intel Core 2 Duo 1.8 GHz, AMD Athlon X2 64 2.4 GHz | Intel Core 2 Quad 2.4 GHz, AMD Phenom X3 2.1 GHz |
| Muistin varaus (RAM) | 1.0 GB (Windows XP) 1.5 GB (Windows Vista) | 2.0 GB (Windows XP) 2.5 GB (Windows Vista) |
| Näytönohjain | 256 MB Nvidia 7900 / 256 MB ATI X1900 | 512 MB Nvidia 8600 / 512 MB ATI 3870 |
| Vapaa kiintolevytila | 16 GB | 18 GB |
Aiheesta muualla

Grand Theft Auto IV MobyGamesissa (englanniksi)
Grand Theft Auto IV -artikkeli Wikiassa (englanniksi)
Grand Theft Auto IV:n virallinen sivusto (englanniksi)
Ananta

Ananta (yksinkert. kiina: 无限大; perinteinen: 無限大; kirjaimellisesti 'äärettömyys'; entinen nimi Project Mugen sittemmin Mugen) on tuleva free-to-play tietokoneroolipeli, jonka kehittäjänä toimii Hangzhoulainen Naked Rain -peliyhtiö NetEase Montrealin kanssa. NetEase toimii pelin julkaisijana. Peli julkistettiin vuoden 2023 elokuun 24. Gamescomissa. Pelin on määrä tulla julkaistuksi Microsoft Windows, Playstation 5, Android sekä iOS alustoille.
Alan Wake

| Alan Wake |
| --- | --- |
 Kannessa on logo ja pelin päähahmo Alan Wake, joka pitelee kädessään taskulamppua.
Kehittäjä:  Remedy Entertainment
Julkaisija:  Microsoft Game Studios
Jakelija:  Epic Games Store, GOG.com, Steam, Humble Store ja Microsoft Store
Suunnittelija:  Petri Järvilehto Mikael Kasurinen
Käsikirjoittaja:  Sami Järvi Mikko Rautalahti
Säveltäjä:  Petri Alanko
Pelisarja:  Alan Wake
Pelimoottori:  Alan Wake -pelimoottori, Havok-fysiikkamoottori
Julkaistu:  Xbox 360  EU 14. toukokuuta 2010NA 18. toukokuuta 2010AUS 20. toukokuuta 2010Windows NA 16. helmikuuta 2012AUS 16. helmikuuta 2012EU 2. maaliskuuta 2012JP 30. maaliskuuta 2012
Lajityyppi:  kolmannen persoonan ammunta, toimintaseikkailu, selviytymiskauhu
Pelimuoto:  yksinpeli
Ikäluokitus:  BBFC: 15 ESRB: T  Virheellinen ESRB-arvo PEGI: 16
Alusta:  Xbox 360, Windows
Jakelumuoto:  DVD,  Steam, GOG.com
Virallinen sivusto
Lisää peliartikkeleitaVideopelien teemasivulla
Infobox OK    : 
Alan Wake on suomalaisen Remedy Entertainmentin kehittämä toimintaseikkailulajityypin videopeli, jonka Microsoft Game Studios julkaisi vuonna 2010 Xbox 360 -pelikonsolille. Alkuvuodesta 2012 Alan Wake julkaistiin myös Microsoft Windowsille.
Alan Wake sijoittuu kuvitteellisen Bright Fallsin pikkukaupunkiin Yhdysvaltain luoteisosassa. Pelin päähahmo, kirjailija Alan Wake, kärsii kirjoittamisvaikeuksista ja saapuu kaupunkiin lomailemaan yhdessä vaimonsa Alicen kanssa. Alicen kadottua Wake joutuu keskelle painajaismaisia tapahtumia, jotka perustuvat kirjaan, jota hän ei muista kirjoittaneensa. Peli on rakenteeltaan ja tarinankerronnaltaan televisiosarjamainen.
Markkinointia varten Remedy tuotti kuusiosaisen minisarjan, jossa näyttelivät oikeat näyttelijät. Muutaman minuutin pituiset jaksot esitettiin internetissä ennen pelin julkaisua. Alan Wake sai kriitikoilta hyvän vastaanoton: erityisesti pelin miljöötä, tunnelmaa ja tarinaa kehuttiin onnistuneiksi. Pelin konsoliversio ei kuitenkaan myynyt tekijöidensä odotusten mukaisesti.
Helmikuussa 2012 julkaistiin Alan Wake’s American Nightmare Xbox Live Arcade -palvelussa sekä Steam-palvelussa.
Remedy ilmoitti vetävänsä Alan Waken myynnistä kaikilla alustoilla 15. toukokuuta 2017 pelissä käytettyjen musiikkikappaleiden lisenssien raukeamisen seurauksena. Lisensoinnista saatetaan neuvotella uudestaan tulevaisuudessa.
Pelin jatko-osa Alan Wake 2 julkaistiin lokakuussa 2023.
Pelaaminen

Alan Wake on tarinavetoinen kolmannesta persoonasta kuvattu toimintaseikkailupeli, jossa on myös selviytymiskauhupelin elementtejä. Pelin kehittäjä Remedy kutsuu peliä ”psykologiseksi toimintatrilleriksi”. Tärkeä pelillinen elementti on valo, jonka avulla pelaaja voi puolustautua pimeydestä tulevia vihollisia vastaan. Yleisimpiä vihollisia ovat ”pimeyden” valtaan joutuneet ihmiset, joita kutsutaan ”Menetetyiksi” (engl. ”Taken”). Myös erilaiset esineet kuten puimakoneet voivat joutua kyseisen voiman valtaan. Ennen kuin vihollisia voi vahingoittaa aseilla, heistä täytyy karkottaa pimeys taskulampun tai muun valonlähteen, kuten soihdun tai sokaisukranaatin, avulla. Vihollisten hyökkäyksiltä voi myös puolustautua väistöliikkeellä, joka oikein ajoitettuna saa aikaan pelitilannetta hidastavan slow motion -efektin. Vihollisia voi myös yrittää paeta lähimpään valaistuun turvapaikkaan.
Pelaaja etenee maailmassa lineaarisesti, ja ympäristön vapaa tutkiminen on rajoitettu melko pienelle alueelle. Toisinaan pelaaja voi käyttää autoa paikasta toiseen siirtymiseen. Tutkimisen myötä ympäristöstä voi löytää radioita, joista voi kuunnella pelin tarinaan liittyvää yöohjelmaa, ja televisioita, joista voi katsoa Night Springs -nimisen kauhutelevisiosarjan jaksoja. Alan Wake sisältää säämallinnuksen ja vaihtuvat vuorokaudenajat. Pelin tapahtumat sijoittuvat pääasiassa yöaikaan, mutta jokaisessa episodissa on myös päiväsaikaan sijoittuva rauhallisempi osuus, jonka aikana Alan Wake tutustuu ei-pelattaviin hahmoihin tai Bright Fallsiin.
Pelistä on tehty rakenteeltaan ja tarinankerronnaltaan televisiosarjamainen. Tehtävärakenne jakautuu esittelyjaksoon ja kuuteen varsinaiseen ”jaksoon”. Jokainen jakso päättyy pelin alkuruutuun, jonka taustalla soi yksi lisensoiduista musiikkikappaleista. Seuraava jakso alkaa aina juonitiivistelmällä siihen mennessä tapahtuneista asioista. Tarinankerronta tapahtuu välivideoiden lisäksi Alan Waken päänsisäisen monologin ja maailmasta löydettyjen käsikirjoitussivujen kautta. Käsikirjoitussivut joko taustoittavat henkilöhahmoja tai paljastavat etukäteen mitä tarinassa tulee tapahtumaan. Remedyn mukaan Alan Wake on ikään kuin mahdollisen pelisarjan ensimmäinen ”tuotantokausi”, ja ennen mahdollista jatko-osaa juonta on täydennetty kahdella ladattavalla lisäosalla.
Tarina > Lisäsisältö

Pelille julkaistiin Xbox Liven kautta lisäsisältönä kaksi jatkoepisodia, The Signal 27. heinäkuuta 2010 ja The Writer 12. lokakuuta 2010. Windows-versiossa lisäsisältö tulee pelin mukana.
The Signal jatkuu siitä mihin pääpeli loppuu. Alan tajuaa olevansa surrealistisessa Bright Fallsissa järven alla, mutta Zane auttaa häntä pääsemään sieltä pois. Alan päätyy lopulta New Yorkin asunnolleen, jossa Zane kertoo hänelle, että Alan pitää itse itseään vankina pimeässä paikassa. Lopulta Alan tuhoaa hullun version itsestään ja onnistuu heräämään mökistä, mutta hän tajuaa olevansa yhä ansassa.
The Writerissa Alan seuraa yhä Zanen ohjeita. Zane kertoo että Alanin epävakaa ja irrationaalinen puoli on yhä mökin sisällä, mutta hän edustaa Alanin rationaalista puolta, jonka pitää saada uni hallintaansa. Pitkän matkan jälkeen Alan pääsee mökille, jonka lattialta hän löytää hullun puolensa. Alanin kosketuksesta puoliskot yhdistyvät ja hänestä tulee jälleen kokonaan selväjärkinen. Alan palaa kirjoituskoneen luokse ja aloittaa seuraavan tarinan, jonka nimi on ”Return” (suom. Paluu).